รัฐบาลไทย-ข่าวทำเนียบรัฐบาล-มท. 1 เดินหน้าบูรณาการแก้ไขปัญหาของประชาชนและขับเคลื่อนนโยบายของรัฐบาลเชิงพื้นที่
วันจันทร์ที่ 9 กรกฎาคม 2561
มท. 1 เดินหน้าบูรณาการแก้ไขปัญหาของประชาชนและขับเคลื่อนนโยบายของรัฐบาลเชิงพื้นที่
มท. 1 เดินหน้าบูรณาการแก้ไขปัญหาของประชาชนและขับเคลื่อนนโยบายของรัฐบาลเชิงพื้นที่
วันนี้ (9 กรกฎาคม 2561) เวลา 08.00 น. ณ ห้องประชุมจูบีลี่ บอลรูม อาคารชาเลนเจอร์ เมืองทองธานี อําเภอปากเกร็ด จังหวัดนนทบุรีพลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้มอบนโยบายในการประชุมผู้ว่าราชการจังหวัด และหัวหน้าส่วนราชการของกระทรวงมหาดไทย เพื่อบูรณาการแก้ไขปัญหาของประชาชนและขับเคลื่อนนโยบายของรัฐบาลเชิงพื้นที่ โดยมีนายสุธี มากบุญ รัฐมนตรีช่วยว่าการกระทรวงมหาดไทยนายฉัตรชัย พรหมเลิศ ปลัดกระทรวงมหาดไทยพร้อมด้วย รองปลัดกระทรวงมหาดไทย ผู้บริหารระดับสูงกระทรวงมหาดไทย ผู้ว่าราชการจังหวัด และหัวหน้าส่วนราชการระดับจังหวัด อาทิ ปลัดจังหวัด หัวหน้าสํานักงานจังหวัด นายอําเภอ ผู้อํานวยการศูนย์ป้องกันและบรรเทาสาธารณภัยเขต พัฒนาการจังหวัด หัวหน้าสํานักงานป้องกันและบรรเทาสาธารณภัยจังหวัด เจ้าพนักงานที่ดินจังหวัดและสาขา/กรุงเทพมหานคร โยธาธิการและผังเมืองจังหวัด และท้องถิ่นจังหวัด เข้าร่วมการประชุม จํานวนกว่า 2,000 คน
รัฐมนตรีว่าการกระทรวงมหาดไทยได้มอบนโยบาย ในประเด็นต่างๆ ดังนี้ 1) การจัดระบบการจัดการในภาวะฉุกเฉิน ในบทบาทผู้อํานวยการป้องกันและบรรเทาสาธารณภัยของผู้ว่าราชการจังหวัด และนายอําเภอในการจัดการภัยพิบัติในพื้นที่ ซึ่งมีความซับซ้อนมีหลายหน่วยงานที่เกี่ยวข้องในการปฏิบัติภารกิจในพื้นที่ ผู้ว่าราชการจังหวัด และนายอําเภอต้องบูรณาการให้เกิดความร่วมมือระหว่างหน่วยงานภายใต้ศูนย์อํานวยการร่วม ต้องมีการบริหารจัดการ มีแผนดําเนินการ แยกพื้นที่ปฏิบัติงานและผู้ไม่เกี่ยวข้องให้ชัดเจน รอบรู้ในทุกข้อมูลทุกด้าน ซักซ้อมกระบวนการทํางานและการสื่อสารและสื่อมวลชนให้ได้ และให้กรมป้องกันและบรรเทาสาธารณภัยจัดทําการถอดบทเรียนกรณีการให้ความช่วยเหลือ 13 ชีวิต ถ้ําหลวง - ขุนน้ํานางนอนเผยแพร่ต่อไป 2) โครงการไทยนิยม ยั่งยืนให้มีการติดตาม หมู่บ้านที่ไม่ดําเนินโครงการให้พิจารณาความต้องการพัฒนาอีกครั้งโดยยกตัวอย่างโครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ตาม โครงการไทยนิยม ยั่งยืน (หมู่บ้าน/ชุมชนละสองแสน) ซึ่งอยู่ระหว่างดําเนินโครงการทั้งหมดจํานวน91,384 โครงการทั่วประเทศ ซึ่งคาดว่าจะสามารถสร้างอาชีพ/สร้างรายได้โดยตรง 17% สร้างอาชีพ/สร้างรายได้ทางอ้อม 14% ส่งเสริมคุณภาพชีวิต 69%3) เน้นให้ผู้ว่าราชการจังหวัดบริหารโดยส่งเสริมการมีส่วนร่วมของประชาชน หรือที่เรียกว่าประชารัฐ 4) การพัฒนาระบบสื่อสารของกระทรวงมหาดไทย อยู่ระหว่างเตรียมการให้ใช้กลไกการสื่อสารใน 2 รูปแบบเพื่อสร้างการรับรู้งานรัฐบาล และของกระทรวงให้ประชาชนในพื้นที่รับทราบ โดยได้จัดทําแอปพลิเคชั่นไลน์ ชื่อแอดมหาดไทย (@MAHADTHAI)และระบบDigital Trunk Radio System5) การจัดที่ดินทํากินให้ชุมชนตามนโยบายรัฐบาล (คทช.) คณะอนุกรรมการนโยบายที่ดินจังหวัด ซึ่งผู้ว่าราชการจังหวัดเป็นประธานให้พิจารณาจากการใช้ประโยชน์ที่ดินของประชาชนในรูปแบบที่เหมาะสม เป็นธรรม และคํานึงถึงกฎหมายที่เกี่ยวข้อง6) การบริหารจัดการขยะมูลฝอย ให้จังหวัด อําเภอเร่งขับเคลื่อน กํากับ ดูแลการบริหารราชการจัดการขยะ โดยเริ่มต้นที่การคัดแยกขยะมูลฝอย การวางระบบจัดเก็บให้เกิดประสิทธิภาพ และการจัดการและกําจัดขยะให้ถูกต้องตามหลักวิชาการและเหมาะสม ในพื้นที่ราชการและบริเวณที่สาธารณประโยชน์
รัฐมนตรีว่าการกระทรวงมหาดไทยได้กล่าวทิ้งท้าย ให้กําลังใจผู้ว่าราชการจังหวัด และหัวหน้าส่วนราชการในสังกัดกระทรวงมหาดไทย เน้นย้ําให้เป็นหลักในการบริหารจัดการในพื้นที่ โดยให้ปฏิบัติหน้าที่ยึดถือความถูกต้องและผลประโยชน์ส่วนรวมเป็นสําคัญ.